Ritratt: Miguela Xuereb .td_uid_2_61ef95aa14ce5_rand.td-a-rec-img{text-align:left}.td_uid_2_61ef95aa14ce5_rand.td-a-rec-img img{margin:0 auto 0 0} Ħames żgħażagħ li għandhom bejn l-20 u 28 sena ġew akkużati li ħatfu raġel Malti f'vann. Il-Qorti fetħet b'urġenza għall-ħabta tat-8pm u tressqu quddiem il-Maġistrat Charmaine Galea. Iż-żgħażagħ ġew akkużati li serqulu l-mobile, €1,000 fi flus kontanti u ċ-ċwievet. Allegatament dawn il-ħames żgħażagħ tefgħu raġel f'vann u bdew isuqu lejn Raħal Ġdid. Jidher li l-vittma ġie maħtuf minn quddiem il-garaxx tiegħu u rnexxilu jaħrab u mar fl-għassa tal-Pulizija tar-Rabat. Fil-Qorti l-Ispettur Roderick Attard qal li l-Pulizija arrestat liż-żgħażagħ wara li rat il-kameras tas-sigurtà. L-Ispettur qal li l-vittma kien jaf lill-ħames akkużati u fil-passat kien jaħdem magħhom. Il-Prosekuzzjoni qalet li nhar is-Sibt, daħal rapport ta' serq ta' karozzi fl-Għassa ta' Raħal Ġdid. Erbgħa miż-żgħażagħ ikkontestaw l-arrest tagħhom. Il-Prosekuzzjoni qalet li l-akkużati ġew arrestati għax kien hemm suspett ta' reat kriminali u kompliet tgħid li fil-mandat hemm ċar ir-raġuni għala ġew akkużati. Il-Maġistrat Charmaine Galea saħqet li l-arresti huma validi. Huma wieġbu mhux ħatja għall-akkużi miġjuba kontrihom u talbu għall-ħelsien mill-arrest. Il-Prosekuzzjoni oġġezzjonat għal dan. Huma ma ngħatawx il-libertà proviżorja minħabba l-gravità tal-akkużi. Il-Prosekuzzjoni qed titmexxa mill-Avukati Karl Muscat u Francesca Refalo mill-Uffiċju tal-Avukat Ġenerali u l-Ispetturi Roderick Attard u Sarah Kathleen Zerafa. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ef95aa1555c_rand.td-a-rec-img{text-align:left}.td_uid_3_61ef95aa1555c_rand.td-a-rec-img img{margin:0 auto 0 0}